stanford-oval/wikipedia huggingface dataset:
แรงเคลื่อนไฟฟ้า
การผลิตแรงเคลื่อนไฟฟ้า > ศักย์สัมผัส

ดูเพิ่มเติม: ศักย์โวลตาและศักย์ไฟฟ้าเคมี
เมื่อของแข็งของวัสดุสองชนิดที่แตกต่างกันสัมผัสกัน สมดุลทางอุณหพลศาสตร์จะเกิดขึ้นได้เมื่อหนึ่งในของแข็งนั้นมีศักย์ไฟฟ้าสูงกว่าอีกตัวหนึ่ง ศักย์ไฟฟ้านี้เรียกว่าศักย์สัมผัส โลหะที่ไม่เหมือนกันเมื่อสัมผัสกันจะผลิตสิ่งที่เป็นเรียกว่าแรงเคลื่อนไฟฟ้าที่จุดสัมผัส หรือศักย์ของกัลวานี ขนาดของความต่างศักย์นี้มักจะถูกพูดถึงเป็นความแตกต่างของระดับเฟอมิ (อังกฤษ: Fermi Level) ในสองของแข็งเมื่อพวกมันอยู่ในสภาวะเป็นกลางในประจุ ซึ่งเป็นจุดที่ระดับเฟอมิ (ชื่อสำหรับศักย์ทางเคมีของระบบอิเล็กตรอนระบบหนึ่ง) จะอธิบายถึงพลังงานที่จำเป็นในการย้ายอิเล็กตรอนออกจากร่างกายไปยังบางจุดที่ใช้ร่วมกัน (เช่นกราวด์) ถ้ามีข้อได้เปรียบทางพลังงานในการนำอิเล็กตรอนจากร่างกายหนึ่งไปยังอีกร่างกายหนึ่ง การโอนเช่นนั้นก็จะเกิดขึ้น การโอนทำให้เกิดการแยกประจุ ที่ร่างกายหนึ่งจะได้รับอิเล็กตรอนและอีกร่างกายหนึ่งสูญเสียอิเล็กตรอน การถ่ายโอนประจุนี้ทำให้เกิดความต่างศักย์ระหว่างร่างกายทั้งสอง ซึ่งบางส่วนหักล้างศักย์ที่มีต้นกำเนิดจากหน้าสัมผัส และก็ถึงจุดสมดุลในที่สุด ที่จุดสมดุลทางอุณหพลศาสตร์ระดับเฟอมิทั้งหมดจะมีค่าเท่ากัน (พลังงานในการเคลื่อนย้ายอิเล็กตรอนจะเท่ากัน) และในขณะนี้จะมีศักย์ไฟฟ้าสถิตฝังในตัวระหว่างร่างกายทั้งสอง ความแตกต่างในระดับเฟอมิทั้งหลายที่มีอยู่แต่เดิมก่อนสัมผัสจะเรียกว่าแรงเคลื่อนไฟฟ้า 
ศักย์สัมผัสไม่สามารถขับเคลื่อนกระแสให้ไหลได้อย่างต่อเนื่องผ่านโหลดที่ต่ออยู่ขั้วของมันเพราะกระแสนั้นจะเกี่ยวข้องกับการถ่ายโอนประจุ ไม่มีกลไกใดที่จะทำให้การถ่ายโอนดังกล่าวดำเนินการต่อไปได้ และดังนั้นก็ไม่สามารถรักษาระดับของกระแสต่อไปได้ เมื่อบรรลุความสมดุลแล้ว
อาจมีบางคนถามว่าทำไมศักย์สัมผัสไม่ปรากฏในกฎของแรงดันไฟฟ้าของเคอร์ชอฟฟ์ที่เป็นตัวช่วยหนึ่งให้กับผลรวมของศักย์ไฟฟ้าตกคร่อม คำตอบตามประเพณีก็คือวงจรใด ๆ จะเกี่ยวข้องกับไม่เพียงแต่ไดโอดหรือจังชันบางชนิดเท่านั้น แต่ยังเกี่ยวข้องกับศักย์สัมผัสทั้งหมดที่เกิดเนื่องจากการเดินสายไฟและศักย์อื่นรอบ ๆ วงจรทั้งหมดอีกด้วย ผลรวมของศักย์สัมผัส ทั้งหมด จะเป็นศูนย์ ดังนั้นพวกมันอาจถูกละเว้นในกฎของเคอร์ชอฟฟ์
ดูเพิ่ม

Counter-electromotive force
แบตเตอรี
เซลล์ไฟฟ้าเคมี
เซลล์อิเล็กโทรไลต์
เซลล์กัลวานิก
Voltaic pile
เส้นทางปฏิกิริยาโดยทั่วไปต้องใช้สารปฏิกิริยาในช่วงเริ่มต้นเพื่อที่จะข้ามอุปสรรคพลังงาน เข้าสู่สถานะช่วงกลางและในที่สุดก็เกิดขึ้นในรูปแบบของพลังงานที่ต่ำกว่า ถ้าการแยกประจุเข้ามาเกี่ยวข้อง เป็นภาระที่เกี่ยวข้องกับความแตกต่างของพลังงานนี้สามารถทำให้เกิดแรงเคลื่อนไฟฟ้า ดู Bergmann et al. และการเปลี่ยนสถานะ
เซลล์กัลวานิกโดยใช้สะพานเกลือ
วงจรเทียบเท่าของเซลล์แสงอาทิตย์; ความต้านทานกาฝากทุกตัวจะไม่ถูกพูดถึงในบทความ
แรงดันไฟฟ้าเซลล์แสงอาทิตย์เป็นหน้าที่หนึ่งของกระแสเซลล์แสงอาทิตย์ที่ถูกส่งไปยังโหลดสำหรับสองกระแสที่เกิดจากแสง IL กระแสทั้งสองเป็นอัตราส่วนกับกระแสอิ่มตัวย้อนกลับ I0 โปรดเทียบกับรูป 1.4 ในเนลสัน
ธรณีพิบัติภัย

แผ่นดินไหวที่ประเทศชิลี ค.ศ. 2007
ธรณีพิบัติภัย (อังกฤษ: geohazard) หมายถึง ภัยธรรมชาติที่เกิดจากกระบวนการทางธรณีวิทยา เช่น แผ่นดินไหว สึนามิ หลุมยุบ ดินถล่ม หิมะถล่ม ภูเขาไฟระเบิด เป็นต้น ถือเป็นภัยธรรมชาติที่เกิดจากกระบวนการทางธรณีวิทยาที่เกิดขึ้นโดยฉับพลันและรุนแรง ก่อให้เกิดความเสียหายแก่บ้านเรือน ชีวิต และทรัพย์สินของประชาชนที่อาศัยอยู่ในพื้นที่ที่เกิดเหตุ
ประเภทของธรณีพิบัติภัย

กรมทรัพยากรธรณี กระทรวงทรัพยากรธรรมชาติและสิ่งแวดล้อมได้แบ่งธรณีพิบัติภัยเป็นประเภทต่างๆ กัน โดยพิจารณาจากธรณีพิบัติภัยหลักที่ส่งผลกระทบถึงประเทศไทย ดังนี้
ประเภทของธรณีพิบัติภัย > ดินถล่ม

บทความหลัก: ดินถล่ม
ดินถล่ม (Landslide) เป็นการเลื่อนไถลตามแรงโน้มถ่วงของโลกของมวลดินและหินในพื้นที่ที่มีความลาดชันสูง เช่น แนวเขา หน้าผา นอกจากนี้ยังเกิดในพื้นที่ภูเขาสูงรองรับด้วยหินแกรนิตและหินดินดานเป็นป่าโปร่งตามธรรมชาติและพบต้นไผ่ขึ้นอยู่ทั่วไป สำหรับดินถล่มในประเทศไทยมักเกิดขึ้นพร้อมกับน้ำป่าไหลหลาก เมื่อเกิดฝนตกหนักรุนแรงและต่อเนื่องหลายวัน มีปริมาณฝนมากกว่า 200 มิลลิเมตร การป้องกันดินถล่มอาจใช้การปลูกหญ้าแฝก การใช้ลวดตาข่ายกั้นตามแนวถนน และจะเป็นความเสียหายแก่ประชาชน เป็นต้น
ประเภทของธรณีพิบัติภัย > แผ่นดินไหว

บทความหลัก: แผ่นดินไหว
แผ่นดินไหว (Earthquake) เป็นปรากฏการณ์ธรรมชาติที่เกิดจากการเคลื่อนที่ของแผ่นเปลือกโลก (แนวระหว่างรอยต่อธรณีภาค) ทำให้เกิดการเคลื่อนตัวของชั้นหินขนาดใหญ่เลื่อน เคลื่อนที่ หรือแตกหักและเกิดการโอนถ่ายพลังงานศักย์ผ่านในชั้นหินที่อยู่ติดกัน
ประเภทของธรณีพิบัติภัย > คลื่นสึนามิ

บทความหลัก: สึนามิ
คลื่นสึนามิ (Tsunami) เป็นคลื่นใต้น้ำที่เกิดจากการเกิดแผ่นดินไหวหรือภูเขาระเบิดใต้มหาสมุทรมากกว่าแมกนิจูด 7.0 รวมทั้งจุดโฟกัสต้องอยู่ลึกลงไปในเปลือกโลกน้อยกว่า 50 กิโลเมตร และเปลือกโลกเคลื่อนที่ในแนวตั้ง หรือเกือบตั้ง ส่วนใหญ่มักเกิดขึ้นบริเวณที่มีความเสี่ยงต่อการเกิดแผ่นดินไหว เช่น พื้นที่รอบ ๆ มหาสมุทรแปซิฟิก หรือ “วงแหวนแห่งไฟ”
ประเภทของธรณีพิบัติภัย > หลุมยุบ

บทความหลัก: หลุมยุบ
หลุมยุบ (Sinkhole) เป็นปรากฏการณ์ที่ดินยุบตัวลงเป็นหลุมลึกและมีเส้นผ่านศูนย์กลางตั้งแต่ 1-200 เมตร ความลึกตั้งแต่ 1-20 เมตรหรือมากกว่านั้น การเกิดหลุมยุบในตอนแรกปากหลุมจะมีลักษณะเกือบกลมและมีน้ำสีขาวขังอยู่ก้นหลุม หลังจากนั้นน้ำจะกัดเซาะก้นหลุมให้กว้างขึ้นในลักษณะคล้ายรูปน้ำเต้าจนปากหลุมพังลงมา
ประเภทของธรณีพิบัติภัย > รอยดินแยก

รอยดินแยก (Creep) มักเกิดขึ้นบนที่ลาดภูเขาและมีความลาดชันสูง เมื่อเกิดฝนตกหนักจะทำให้ดินอิ่มตัวแต่ยังไม่มีการเคลื่อนตัวลงมาเหมือนการเกิดดินถล่ม
ประเภทของธรณีพิบัติภัย > ตลิ่งทรุดตัว

ตลิ่งทรุดตัว (Bank Erosion) เกิดจากการเปลี่ยนแปลงของระดับน้ำในแม่น้ำ ทำให้เกิดความแตกต่างของระดับน้ำใต้ดินกับน้ำในแม่น้ำ เช่น ระดับน้ำในแม่น้ำลดลงเนื่องจากเป็นฤดูแล้งหรือเกิดจากความรุนแรง
ของกระแสน้ำในช่วงที่เกิดน้ำหลากตามธรรมชาติ การเกิดธรณีพิบัติภัยของประเทศไทยในปี 2550 ส่วนใหญ่เกิดดินถล่ม ดินไหล หินร่วง รอยดินแยก หลุมยุบ ตลิ่งทรุดตัว และแผ่นดินไหว
ดูเพิ่ม

ดินถล่ม
แผ่นดินไหว
ภูเขาไฟระเบิด
แหล่งข้อมูลอื่น

ข้อมูลทางด้านธรณีพิบัติภัยจากกรมทรัพยากรธรณี[ลิงก์เสีย]
บุหงาหมื่นภมร

| บุหงาหมื่นภมร |
| --- | --- |
แนว: เหนือธรรมชาติ ระทึกขวัญ
สร้างโดย: ภุชงค์ ตันติสังวรากูร ปัฏฐา ทองปาน
กำกับโดย: ปัฏฐา ทองปาน
แสดงนำ: เมธวิน โอภาสเอี่ยมขจร จรินทร์พร จุนเกียรติ ทิพนารี วีรวัฒโนดม วริศรา ยู ธิฌาน์ ธุระชน
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 1
จำนวนตอน: 5
การผลิต
ผู้จัดละคร: ดารภา เชยสงวน สถาพร พานิชรักษาพงศ์
สถานที่ถ่ายทำ: ไทย
บริษัทผู้ผลิต: เดอะ วัน เอ็นเตอร์ไพรส์ จีเอ็มเอ็มทีวี ภาพดีทวีสุข
ออกอากาศ
สถานีโทรทัศน์: จีเอ็มเอ็ม 25
เรต: 
ละครที่เกี่ยวข้อง
คน มนตร์ เวท
บุหงาหมื่นภมร (อังกฤษ: Enigma 2) เป็นละครโทรทัศน์ไทยแนวระทึกขวัญเหนือธรรมชาติที่กำลังจะออกอากาศนำแสดงโดยเมธวิน โอภาสเอี่ยมขจร และ จรินทร์พร จุนเกียรติ ร่วมด้วย ทิพนารี วีรวัฒโนดม, วริศรา ยู และ ธิฌาน์ ธุระชน โดยเป็นภาคต่อของคน มนตร์ เวท ละครซีรีส์เรื่องนี้ยังคงกำกับโดยปัฏฐา ทองปาน ผลิตโดยจีเอ็มเอ็มทีวีและภาพดีทวีสุข
เนื้อเรื่องย่อ

เมื่อละครเวทีเรื่อง “บุหงาหมื่นภมร” ได้รับการสร้างใหม่ จำเป็นต้องมีการคัดเลือกนักแสดงอย่างจริงจังสำหรับบทนักแสดงนำหญิง ตอนนี้ใคร ๆ ในวงการต่างก็ดิ้นรนเพื่อสิ่งนี้ และดูเหมือนว่าพวกเขาจะทำทุกวิถีทางเท่าที่จะทำได้ ด้วยเหตุนี้ สายตาที่เฝ้าระวังของคนกลุ่มหนึ่งจึงจ้องมองการออดิชั่นครั้งนี้ สิ่งที่ไม่มีใครรู้ก็คือมีสิ่งลึกลับอันตรายแอบซ่อนอยู่หลังม่าน
นักแสดงและตัวละคร > นักแสดงหลัก

เมธวิน โอภาสเอี่ยมขจร รับบท อาจิน นาคฤทธา
จรินทร์พร จุนเกียรติ รับบทเป็น เพลงพิณ
ทิพนารี วีรวัฒโนดม รับบทเป็น อันยา
วริศรา ยู รับบทเป็น จิว
ธิฌาน์ ธุระชน รับบทเป็น มายเดย์
นักแสดงและตัวละคร > นักแสดงสมทบ

นิติ ชัยชิตาทร
งานสร้าง

ภาคต่อของคน มนตร์ เวท ได้รับการประกาศที่งาน GMMTV 2024 UP & ABOVE PART 1 เมื่อวันที่ 18 ตุลาคม พ.ศ. 2566 ที่ ยูเนี่ยนฮอลล์ งานสร้างละครซีรีส์นี้จะเริ่มในปี พ.ศ. 2567 เมื่อวันที่ 4 กันยายน พ.ศ. 2567 นักแสดงและทีมงานมารวมตัวกันเพื่ออ่านบทครั้งแรก มีการจัดเวิร์คช็อปในวันที่ 26 กันยายน เพื่อพัฒนาตัวละคร โดยดำเนินไปเป็นเวลาประมาณหนึ่งเดือน ก่อนจะถึงวันเริ่มถ่ายทำ การถ่ายทำอย่างเป็นทางการเริ่มต้นในวันที่ 28 ตุลาคม พ.ศ. 2567 ถ่ายทำทั้งหมด 21 วัน กินเวลา 2 เดือนและปิดกล้องในวันที่ 22 ธันวาคม พ.ศ. 2567 มีกำหนดออกอากาศในปี พ.ศ. 2568
สรชาติ วิชย สุวรรณพรหม

| สรชาติ วิชย สุวรรณพรหมป> ม., ท.ช. |
| --- | --- |

สมาชิกวุฒิสภา กลุ่มวิทยาศาสตร์
อยู่ในวาระ
เริ่มดำรงตำแหน่ง  10 กรกฎาคม พ.ศ. 2567
 
ข้อมูลส่วนบุคคล
เกิด: 1 พฤษภาคม พ.ศ. 2503 (64 ปี) อำเภอศรีบุญเรือง จังหวัดหนองบัวลำภู ประเทศไทย
พรรคการเมือง: อิสระ
การเข้าร่วม พรรคการเมืองอื่น: พลังประชารัฐ (2561–2567)

ว่าที่พันตรี สรชาติ วิชย สุวรรณพรหม (เกิด 1 พฤษภาคม พ.ศ. 2503) สมาชิกวุฒิสภา อดีตสมาชิกสภาผู้แทนราษฎรจังหวัดหนองบัวลำภู 2 สมัย อดีตคณะทำงานของรัฐมนตรีว่าการกระทรวงการคลัง ในรัฐบาลพลเอกประยุทธ์ จันทร์โอชา
ประวัติ

สรชาติ เกิดเมื่อวันที่ 1 พฤษภาคม พ.ศ. 2503 เป็นบุตรของนายเลิศ และ นางคำเลี่ยน สุวรรณพรหม และมีน้องสาวคือ ศรัณยา สุวรรณพรหม เป็นนายกองค์การบริหารส่วนจังหวัดหนองบัวลำภู
สำเร็จการศึกษา ปริญญาตรี จากคณะเกษตรศาสตร์ มหาวิทยาลัยขอนแก่น กับ คณะรัฐศาสตร์ มหาวิทยาลัยรามคำแหง ปริญญาโท จากคณะรัฐประศาสนศาสตร์ สถาบันบัณฑิตพัฒนบริหารศาสตร์ และปริญญาเอก ด้านการบริหารการจัดการ จากAdamson University
งานการเมือง

ว่าที่พันตรีสรชาติ ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2538 สังกัดพรรคความหวังใหม่ และได้รับเลือกติดต่อกันจนถึง พ.ศ. 2539 รวม 2 สมัย
ในปี พ.ศ. 2550 สรชาติได้ลงสมัครรับเลือกตั้งในนามพรรคมัชฌิมาธิปไตย แต่ไม่ได้รับเลือกตั้ง
พ.ศ. 2554 ว่าที่พันตรีสรชาติ ลงสมัครรับเลือกตั้งในพื้นที่เขต 1 จังหวัดหนองบัวลำภู ในนามพรรคภูมิใจไทย แต่ก็ไม่ได้รับเลือกตั้ง โดยพ่ายแพ้ให้กับ นายพิษณุ หัตถสงเคราะห์ จากพรรคเพื่อไทย
ในปี 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคพลังประชารัฐ ลำดับที่ 56 แต่ไม่ได้รับเลือกตั้ง
ในปี 2566 ว่าที่พันตรีสรชาติ ลงสมัครรับเลือกตั้งในพื้นที่เขต 2 จังหวัดหนองบัวลำภู ในนามพรรคพลังประชารัฐ แต่ก็ไม่ได้รับเลือกตั้ง โดยพ่ายแพ้ให้กับ นายไชยา พรหมา จากพรรคเพื่อไทย ปีต่อมาเขาลงสมัครรับเลือกเป็นสมาชิกวุฒิสภา และได้รับเลือกเข้ามาในกลุ่มที่ 13 ในอันดับที่ 1
งานการเมือง > สมาชิกสภาผู้แทนราษฎร

ว่าที่พันตรีสรชาติ วิชย สุวรรณพรหม ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดหนองบัวลำภู สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดหนองบัวลำภู สังกัดพรรคความหวังใหม่
เครื่องราชอิสริยาภรณ์

พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พระมหาคณานัมธรรมปัญญาธิวัตร (เจริญ กิ๊นเจี๊ยว)

| พระมหาคณานัมธรรมปัญญาธิวัตร (เจริญ กิ๊นเจี๊ยว) |
| --- | --- |

ชื่ออื่น: หลวงพ่อตี๋
ส่วนบุคคล
เกิด: 3 ธันวาคม พ.ศ. 2469 อำเภอท่าม่วง จังหวัดกาญจนบุรี (91 ปี 134 วัน ปี)
มรณภาพ: 16 เมษายน พ.ศ. 2561 โรงพยาบาลจุฬาลงกรณ์กรุงเทพมหานคร
นิกาย: คณะสงฆ์อนัมนิกายแห่งประเทศไทย
การศึกษา: ปริญญาศาสนศาสตรดุษฎีบัณฑิตกิตติมศักดิ์ มจร
ตำแหน่งชั้นสูง
ที่อยู่: วัดกุศลสมาคร กรุงเทพมหานคร
อุปสมบท: 16 พฤษภาคม พ.ศ. 2491
พรรษา: 70
ตำแหน่ง: อดีตเจ้าคณะใหญ่อนัมนิกาย อดีตเจ้าอาวาสวัดกุศลสมาคร
พระมหาคณานัมธรรมปัญญาธิวัตร นามเดิม เจริญ แซ่บู๊ ฉายา กิ๊นเจี๊ยว (เวียดนาม: Kính Chiếu) เป็นพระภิกษุนิกายมหายาน อดีตเจ้าคณะใหญ่คณะสงฆ์อนัมนิกายแห่งประเทศไทย และอดีตเจ้าอาวาสวัดกุศลสมาคร
ประวัติ

พระมหาคณานัมธรรมปัญญาธิวัตร มีนามเดิมว่า เจริญ แซ่บู๊ เกิดเมื่อวันที่ 3 ธันวาคม พ.ศ. 2469 (แจ้งอายุช้าเป็น พ.ศ. 2471) ที่ตำบลท่าม่วง อำเภอท่าม่วง จังหวัดกาญจนบุรี เป็นบุตรของนายเภา แซ่บู๊ กับนางแฉล้ม แซ่ตัน
วันที่ 16 พฤษภาคม พ.ศ. 2491 เวลา 15:30 น. ท่านได้อุปสมบทเป็นภิกษุ ณ พัทธสีมาวัดมงคลสมาคม ถนนแปลงนาม ตำบลอิศรานุภาพ อำเภอสัมพันธวงศ์ จังหวัดพระนคร พระครูคณานัมสมณาจารย์ (เวียงหมาง) เป็นพระอุปัชฌาย์ พระครูบริหารอนัมพรต (ทงมิน) เป็นพระกรรมวาจาจารย์ และองสุตบทบวร (บิ่นเลือง) เป็นพระอนุสาวนาจารย์ ได้รับฉายาว่ากิ๊นเจี๊ยว
สมณศักดิ์

พ.ศ. 2501 ได้รับพระราชทานสัญญาบัตรตั้งสมณศักดิ์เป็น องอนนตสรภัญ ผู้ช่วยฝ่ายอนัมนิกาย
พ.ศ. 2510 ได้รับพระราชทานสัญญาบัตรตั้งสมณศักดิ์เป็น องพจนสุนทร รองปลัดขวา
พ.ศ. 2512 ได้รับพระราชทานสัญญาบัตรตั้งสมณศักดิ์เป็น องสารภาณมธุรส ปลัดขวา
พ.ศ. 2518 ได้รับพระราชทานสัญญาบัตรตั้งสมณศักดิ์เป็น พระครูบริหารอนัมพรต ผู้ช่วยเจ้าคณะใหญ่อนัมนิกาย
พ.ศ. 2530 ได้รับพระราชทานสัญญาบัตรตั้งสมณศักดิ์เป็น พระคณานัมธรรมวิธานาจารย์ บริหารพุทธบริษัทอนัมวิเนต ตั้งคณานุกรมได้ 5 รูป องปลัด 1 องวินัยธร 1 องสังฆรักษ์ 1 องสมุห์ 1 องใบฎีกา 1 (เสมอพระราชาคณะชั้นเทพ)
พ.ศ. 2535 ได้รับพระราชทานสัญญาบัตรตั้งสมณศักดิ์เป็นพระคณานัมธรรมปัญญาธิวัตร บริหารพุทธบริษัทอนัมวิเนต วิเทศธรรมประชา บรมนริศรานุวัตร มีคณานุศักดิ์ตั้งคณานุกรมได้ 5 รูป องปลัด 1 องวินัยธร 1 องสังฆรักษ์ 1 องสมุห์ 1 องใบฎีกา 1 (เสมอพระราชาคณะชั้นเทพพิเศษ)
พ.ศ. 2539 ได้รับพระราชทานสัญญาบัตรตั้งสมณศักดิ์เป็น พระคณานัมธรรมปัญญาธิวัตร บริหารพุทธบริษัทอนัมวิเนต นิเทศอนัมปริยัติโกศล วิมลธรรมานุสาสก์ มหาคณิสร์บรมนริศรานุวัตร มีคณานุศักดิ์ตั้งคณานุกรมได้ 6 รูปองปลัด 1 องธรรมธร 1 องวินัยธร 1 องสังฆรักษ์ 1 องสมุห์ 1 องใบฎีกา 1 (เสมอพระราชาคณะชั้นธรรม)
พ.ศ. 2542 ได้รับพระราชทานสัญญาบัตรตั้งสมณศักดิ์เป็น พระมหาคณานัมธรรมปัญญาธิวัตร พุทธบริษัทอนัมวิเนต นิเทศอนัมปริยัติโกศล วิมลธรรมานุศาสก์ มหาคณิศร์บรมนริศรานุวัตร มีคณานุศักดิ์ตั้งคณานุกรมได้ 6 รูปองปลัด 1 องธรรมธร 1 องวินัยธร 1 องสังฆรักษ์ 1 องสมุห์ 1 องใบฎีกา 1 (เสมอพระราชาคณะชั้นธรรมพิเศษ)
รางวัล

พ.ศ. 2532 รับโล่เกียรติคุณ สังคมสงเคราะห์ จากสำนักงานเขตสัมพันธวงศ์
พ.ศ. 25-- รับพระราชทานรางวัลเสาเสมาธรรมจักร สาขาผู้บำเพ็ญประโยชน์ต่อพระพุทธศาสนา จากสมเด็จพระสังฆราชเจ้า กรมหลวงวชิรญาณสังวร
พ.ศ. 2534 รับพระราชทานเข็มที่ระลึก มจร. จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
พ.ศ. 2535 รับประทานปริญญาพุทธศาสตรดุษฎีบัณฑิตกิตติมศักดิ์ สาขาสังคมสงเคราะห์ศาสตร์ มหาจุฬาลงกรณราชวิทยาลัย จากสมเด็จพระสังฆราชเจ้า กรมหลวงวชิรญาณสังวร
พ.ศ. 2540 รับโล่เกียรติคุณ สถาบันราชภัฏสวนสุนันทา จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
พ.ศ. 2551 รับปริญญาศาสนศาสตรดุษฎีบัณฑิตกิตติมศักดิ์  สาขาวิชาพุทธศาสตร์ มหาวิทยาลัยมหามกุฏราชวิทยาลัย จากสมเด็จพระพุฒาจารย์ (เกี่ยว อุปเสโณ) ประธานคณะผู้ปฏิบัติหน้าที่สมเด็จพระสังฆราช
มรณภาพ

พระมหาคณานัมธรรมปัญญาธิวัตร มรณภาพเมื่อวันที่ 16 เมษายน พ.ศ. 2561 เวลา 15:16 น. เนื่องจากเลือดออกในสมอง ณ โรงพยาบาลจุฬาลงกรณ์ สิริอายุ 91 ปี 134 วัน พรรษา 70
วันที่ 22 เมษายน พ.ศ. 2561 เวลา 09.00 น. มีกาเคลื่อนสรีระสังขารพระมหาคณานัมธรรมปัญญาธิวัตร จากโรงพยาบาลจุฬาลงกรณ์ ไปยังวัดกุศลสมาครเวลา 17.00 น.สมเด็จพระอริยวงศาคตญาณ สมเด็จพระสังฆราช (อัมพร อมฺพโร) เสด็จมาเป็นประธานในพิธีพระราชทานน้ำหลวงสรงศพ
สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯพระราชทาน โกศโถ ฉัตรเบญจา ตั้งประกอบเกียรติยศศพ ในโอกาสนี้ สมเด็จพระเจ้าอยู่หัวทรงพระกรุณาโปรดเกล้าโปรดกระหม่อมให้ พลอากาศเอกเกษม อยู่สุข หัวหน้าสำนักงานราชเลขานุการในพระองค์ เชิญพวงมาลาหลวง พวงมาลาพระราชทานของสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ไปวางที่หน้าโกศศพพระมหาคณานัมธรรมปัญญาธิวัตร (เจริญ กิ๊นเจี๊ยวมหาเถระ)
ในการนี้ สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ทูลกระหม่อมหญิงอุบลรัตนราชกัญญา สิริวัฒนาพรรณวดี พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ พระเจ้าหลานเธอ พระองค์เจ้าพัชรกิติยาภา พระเจ้าหลานเธอ พระองค์เจ้าสิริวัณณวรีนารีรัตน์ พระเจ้าหลานเธอ พระองค์เจ้าสิริภาจุฑาภรณ์ และพระเจ้าหลานเธอ พระองค์เจ้าอทิตยาทรกิติคุณ พระราชทานพวงมาลา และประทานพวงมาลาไปวางที่หน้าโกศศพฯ ด้วย
วันพุธที่ 25 กรกฎาคม พ.ศ. 2561 เวลา08.00 นาฬิกาอัญเชิญศพจากวัดกุศลสมาคร กรุงเทพมหานครสู่ชาติภูมิ อำเภอท่าม่วง จังหวัดกาญจนบุรี เวลา15.00 นาฬิกา สมเด็จพระอริยวงศาคตญาณ สมเด็จพระสังฆราช (อัมพร อมฺพโร) มีพระบัญชาให้พระพรหมมุนี (สุชิน อคฺคชิโน)เป็นผู้แทนพระองค์ในการพระราชทานดินบรรจุศพ ณ สุสานบูรพาจารย์ วัดถ้ำเขาน้อย ตำบลม่วงชุม อำเภอท่าม่วง จังหวัดกาญจนบุรี โดยมีพลตรี สนิธชนก  สังขจันทร์ ผู้บัญชาการกองพลทหารราบที่ 9 เป็นประธานฝ่ายฆราวาสโอกาสนี้ พณฯท่านเหวียน ฮาย บั่ง เอกอัครราชทูตเวียดนามประจำประเทศไทย ร่วมพิธีด้วย
เป็นต่อ Uncensored Pool Party พี่ไม่ลืม

| เป็นต่อ Uncensored Pool Party พี่ไม่ลืม |
| --- | --- |

ประเภท: ละครชุด (ซีรีส์) ภาพยนตร์ซิทคอม
สร้างโดย: เดอะ วัน เอ็นเตอร์ไพรส์ แรบบิท สตูดิโอ ไลน์ ประเทศไทย บริษัท ซีเนริโอ จำกัด
เขียนโดย: ถกลเกียรติ วีรวรรณ จิรศักดิ์ โย้จิ้ว กิตติ เชี่ยววงศ์กุล ตวิษ แสนโกศิก วริทธิ์ อัมพรรัตน์ นนท์ปวิธ ต้นเนียม จักรกริช สุพัฒน์ผล
กำกับโดย: จิรศักดิ์ โย้จิ้ว
แสดงนำ: ชาคริต แย้มนาม กิตติ เชี่ยววงศ์กุล เจี๊ยบ เชิญยิ้ม อู๊ด เป็นต่อ พศุตม์ บานแย้ม อริสรา ทองบริสุทธิ์
ดนตรีแก่นเรื่องเปิด: เป็นต่อ ขับร้องโดย UrboyTJ
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 8 ตอน
การผลิต
ผู้อำนวยการผลิต: ถกลเกียรติ วีรวรรณ ระฟ้า ดำรงชัยธรรม อริยะ พนมยงค์ กวิน ตั้งอุทัยศักดิ์
ผู้อำนวยการสร้าง: จิรศักดิ์ โย้จิ้ว
ความยาวตอน: 60 นาที
ออกอากาศ
เครือข่าย: ไลน์ทีวี ช่องวัน 31 (รีรัน)
ออกอากาศ: 1 พฤศจิกายน พ.ศ. 2560 – 27 ธันวาคม พ.ศ. 2560
การแสดงที่เกี่ยวข้อง
เป็นต่อ เป็นต่อ Uncensored สำมะเล เพลย์บอย
เป็นต่อ Uncensored Pool Party พี่ไม่ลืม เป็นละครชุดกึ่งภาพยนตร์ซิทคอม  ในโครงการพิเศษของแอปพลิเคชัน ไลน์ทีวี โดยบริษัท ไลน์ คอมพานี (ประเทศไทย) จำกัด ผลิตโดย เดอะ วัน เอ็นเตอร์ไพรส์ และ แรบบิท สตูดิโอ สร้างเรื่องและเขียนบทโดย จิรศักดิ์ โย้จิ้ว กิตติ เชี่ยววงศ์กุล และทีมเขียนบทซิตคอมเป็นต่อ โดยเป็นเรื่องราวการสืบสวนสอบสวนในคดีต้องสงสัยที่แก๊งเป็นต่อต้องเข้าไปพัวพันอย่างเลี่ยงไม่ได้ หลังได้รับเชิญมาปาร์ตี้ที่บ้านริมสระของเสี่ยที่มีอิทธิพลคนหนึ่ง ออกอากาศให้ชมทุกวันพุธเวลา 20.00 น. ทางแอปพลิเคชัน ไลน์ทีวี เริ่มตอนแรก วันพุธที่ 1 พฤศจิกายน พ.ศ. 2560 - 27 ธันวาคม พ.ศ. 2560 และภายหลังนำมารีรันทางช่องวัน 31
การผลิต

โครงการ เป็นต่อ Uncensored เป็นโครงการพิเศษที่ทางซีเนริโอ ช่องวัน 31 และทีมซิทคอมเป็นต่อ ต้องการคืนกำไรแก่ผู้ชมที่ติดตามชมเป็นต่อมาอย่างต่อเนื่องตลอด 13 ปี นับตั้งแต่การออกอากาศครั้งแรกที่ สถานีวิทยุโทรทัศน์ไทยทีวีสีช่อง 3 ใน พ.ศ. 2547 จนมาถึงช่องวัน 31 ในปัจจุบัน และเพื่อเป็นการคืนกำไรแก่ผู้ชม จิรศักดิ์ โย้จิ้ว จึงได้เสนอทำโปรเจกต์ เป็นต่อ Unrated ขึ้นโดยใช้เรื่องความฝันอันสูงสุดของผู้ชายสามัญชนทั่วไปเป็นแกนสำคัญของเรื่อง นั่นคือความฝันในการได้ปาร์ตี้ริมสระน้ำและมีเหล่าสาว ๆ ในชุดว่ายน้ำร่วมปาร์ตี้เต็มไปหมด และไม่มีเกี่ยงเรื่องเหล้า ยา และเซ็กส์ หลังเสนอแนวคิดก็ไม่ได้รับเสียงคัดค้านแต่อย่างใด แต่ติดเพียงอย่างเดียวคือช่องทางออกอากาศ ด้วยเนื้อหาที่ไม่เหมาะสมแก่การออกอากาศทางโทรทัศน์ ประกอบกับเป็นช่วงที่ ไลน์ ประเทศไทย ส่งข้อเสนอในการสร้างคอนเทนต์พิเศษของไลน์ทีวีเข้ามาว่าสามารถนำเป็นต่อออกไปทำอะไรได้อีกบ้าง จึงเกิดเป็นโปรเจกต์พิเศษนี้ขึ้นมา
เป็นต่อ Uncensored เริ่มมีความเคลื่อนไหวในช่วงเดือนตุลาคม พ.ศ. 2560 ในช่วงที่มีพระราชพิธีถวายพระเพลิงพระบรมศพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยช่องวัน 31 ได้มีการปล่อยภาพนักแสดงหลักของเรื่องด้วยท่าทางการถือป้ายถ่ายประวัติอาชญากร พร้อมด้วยรูปเงาของนักแสดงปริศนาอีกสองคน โดยมีข้อความประกอบใจความว่า “เกิดอะไรขึ้นกับพวกเขาเหล่านี้ หาคำตอบได้ใน เป็นต่อ Uncensored” พร้อมระบุวันออกอากาศวันแรกคือ 1 พฤศจิกายน พ.ศ. 2560 หลังจากเสร็จสิ้นพระราชพิธีและออกทุกข์ในวันที่ 29 ตุลาคม พ.ศ. 2560 ช่องวัน 31 ได้มีการเผยแพร่ตัวอย่างพร้อมประกาศชื่ออย่างเป็นทางการคือ เป็นต่อ Uncensored Pool Party พี่ไม่ลืม โดยงานแถลงข่าวได้จัดขึ้นในวันถัดไปหลังจากที่ตอนเบื้องหลังได้ออกอากาศเสร็จสิ้น
ด้านการสร้าง จิรศักดิ์ เผยว่านี่เป็นครั้งแรกที่ได้นำเป็นต่อออกจากการเป็นซิทคอมเต็มตัว ด้วยเทคนิคการถ่ายทำและการเล่าเรื่องที่ใช้เทคนิคเดียวกับการถ่ายภาพยนตร์ หรือซีรีส์ และฉากสำคัญของเรื่องอย่างพูลวิลล่าที่ต้องใช้ฉากนอกสถานที่ ซึ่งทีมงานช่องวัน 31 ได้เลือกพูลวิลล่าที่มีวิวทิวทัศน์สวยที่สุดในไทย พ่วงด้วยการจัดแสง สี และองค์ประกอบภายในฉากของทีมงานจากแรบบิท สตูดิโอ ทำให้ฉากพูลปาร์ตี้ที่เป็นฉากเปิดเรื่องออกมาดูดีที่สุด และดูดีเกินความคาดหวังของจิรศักดิ์และทีมเป็นต่อทุกคน นับเป็นอีกหนึ่งความประทับใจของจิรศักดิ์ที่ได้ทำโปรเจกต์นี้ ในส่วนของนักแสดงเรียกว่าไม่มีใครแทบปฏิเสธ โดยทีมงานได้เทียบเชิญ ศานติ สันติเวชกุล พศุตม์ บานแย้ม และ อริสรา ทองบริสุทธิ์ ให้เข้ามาเป็นนักแสดงหลัก ซึ่งทุกคนตกลงรับเล่นทันทีหลังได้ฟังข้อเสนอ ส่วนหนึ่งเพราะด้วยความประทับใจต่อซิทคอมเป็นต่อนั่นเอง
เรื่องย่อ

แก๊งเป็นต่อได้พบกับ เสี่ยพล (ศานติ สันติเวชกุล) หนึ่งในลูกค้าที่เข้ามาซื้อโฆษณาของหนังสือ BKL ด้วยความชั่วของศักรินทร์ที่เผลอไปทำร้ายเสี่ยพลเพราะเข้าใจผิดคิดว่าเป็นวินมอเตอร์ไซค์ที่วอกส่งมาแกล้ง ทำให้ยมต้องพาเสี่ยพลไปเลี้ยงไถ่โทษที่บางบาร์ เมื่อเสี่ยพลรู้ว่าแก๊งเป็นต่อก็เป็นพวกชอบเที่ยวและชอบหลีสาว จึงได้เสนอให้แก๊งเป็นต่อมาร่วมปาร์ตี้ที่บ้านของตน พวกเป็นต่อที่ได้ยินถึงสิ่งที่เสี่ยพลสาธยายมาก็เกิดความอยากจึงได้ตอบตกลง ที่นั่นพวกเป็นต่อได้พบกับ พลอง (พศุตม์ บานแย้ม) ลูกชายของเสี่ยพลที่ออกมาต้อนรับ ก่อนได้พบกับความหรรษาของพูลวิลล่าปาร์ตี้ ที่เต็มไปด้วย เด็ก ๆ และสาว ๆ ของเสี่ยพลเต็มไปหมด และได้ให้คำมั่นสัญญากับเสี่ยพลว่า “ห้ามกลับถ้ายังไม่สุด ห้ามหยุดถ้ายังไม่เสร็จ” ที่นั่นเป็นต่อได้พบกับ แพรว (อริสรา ทองบริสุทธิ์) สาวปริศนาที่เข้ามาหว่านเสน่ห์ใส่จนได้ออกไปดื่มกันสองต่อสอง และที่นั่นก็เป็นจุดกำเนิดของเรื่องราวอันเลวร้ายทั้งหมดที่พวกเป็นต่อต้องไขปริศนาหาคำตอบที่แท้จริงออกมาให้ได้ โดยมีชีวิตของพวกเขาเป็นเดิมพัน
นักแสดงหลัก > ทีมเป็นต่อ

ชาคริต แย้มนาม รับบท เป็นต่อ เหรียญทอง (เป็นต่อ)
เจี๊ยบ เชิญยิ้ม รับบท วิเศษนิยม กอบกู้ (ยม)
กิตติ เชี่ยววงศ์กุล รับบท จเร เชี่ยววงศ์กุล (วอก)
ปี 2556 ตอนปิดคดี ดร. คิว วอกยืมรถพี่หมอนมาขับไปมีเรื่องกับหมวดรัน ขับหนีมาสน.สำราญโรจน์ พอรู้ว่ามีเรื่องกับตำรวจ จนเคลียร์กันได้ เจ้าตัวจำไม่ได้
อู๊ด เป็นต่อ รับบท อู๊ด บุตรโคตร (อู๊ด)
เมื่อ 10 ปีก่อน พี่อู๊ดเมาหลับที่ สน. สำราญโรจน์ ส้มโอก่อเรื่องพูดผิด จนเมียตามมาพาลถึงสน. เมียจึงโดนตนแต่สุดท้ายตนก็ง้อเมียจนสำเร็จ เจ้าตัวจำไม่ได้
นักแสดงหลัก > ครอบครัวเสี่ยพล

ศานติ สันติเวชกุล รับบท เสี่ยพล
พศุตม์ บานแย้ม รับบท พลอง
อริสรา ทองบริสุทธิ์ รับบท แพรวพลอย (แพรว)
นักแสดงหลัก > นักแสดงรับเชิญ

พิมพ์มาดา บริรักษ์ศุภกร รับบท พอใจ เหรียญทอง (พอใจ)
โสรยา ศรีมิตร รับบท อรนภา บุตรโคตร (ลูกน้ำ)
ตวิษ แสนโกศิก รับบท ชัชซี่
นักแสดงหลัก > นักแสดงรับเชิญ > ตำรวจ สน. สำราญโรจน์

ตำรวจจากเรื่องผู้กองเจ้าเสน่ห์ ในปี 2559 ที่ตอนอวสานถูกตัดจบไป พวกตำรวจกลับมามีบทบาทอีกครั้ง คือ การยืนยันว่าปิดคดีเจ๊ลงได้ โดยขอให้พวกเป็นต่อช่วยหาหลักฐานเอาผิดนายพลองค้ายา
ปฏิภาณ ปฐวีกานต์ รับบท พ.ต.ต. มานะ พิทักษ์ไทย (สารวัตรมานะ / เสี่ยนะ)
เอ๋ เชิญยิ้ม รับบท ร.ต.อ. สามารถ กำธรเจริญ (ผู้กองสมาร์ท)
ไจแอนท์ เชิญยิ้ม รับบท จ.ส.ต. ยอด ปานดี (จ่ายอด)
หนุงหนิง สิงหราช รับบท จ.ส.ต. สิงห์ พจน์จำเนียร (จ่าสิงห์)
กราวด์ (ไฟฟ้า)

รูปแบบหนึ่งของขั้วดิน (ด้านซ้ายของท่อสีเทา) ประกอบด้วยแท่งตัวนำหนึ่งแท่งที่ฝังลงในดินที่บ้านในประเทศออสเตรเลีย
กราวนด์ (อังกฤษ: ground) ในด้านวิศวกรรมไฟฟ้า หมายถึง จุด ๆ หนึ่งในวงจรไฟฟ้าที่ใช้เป็นจุดอ้างอิงในการวัดแรงดันไฟฟ้า หรือใช้เป็นเส้นทางกลับร่วมกันของกระแสไฟฟ้าจากหลาย ๆ ที่ หรือจุดเชื่อมต่อทางกายภาพโดยตรงกับพื้นดิน
สายไฟที่ลงดิน (สายดิน) จะต้องถูกกำหนดเป็นมาตรฐานให้ใช้สีที่แน่นอนเพื่อป้องกันการใช้ที่ไม่ถูกต้อง
วงจรไฟฟ้าอาจจะถูกเชื่อมต่อกับพื้นดิน (พื้นโลก) ด้วยเหตุผลหลายประการ ในอุปกรณ์ไฟฟ้าที่ใช้ไฟ AC เมนส์ ชิ้นส่วนโลหะที่ผู้ใช้สัมผัสได้จะถูกเชื่อมต่อกับพื้นดินเพื่อป้องกันผู้ใช้ไม่ให้สัมผ้สกับแรงดันไฟฟ้าที่เป็นอันตรายในกรณีที่ฉนวนไฟฟ้าล้มเหลว การเชื่อมต่อกับพื้นดินจะจำกัดกระแสไฟฟ้าสถิตที่ถูกสร้างขึ้นในการรับมือกับผลิตภัณฑ์ที่ติดไฟง่าย หรืออุปกรณ์ที่มีความไวต่อไฟฟ้าสถิต
ในบางวงจรโทรเลขและบางระบบส่งกำลังไฟฟ้า แผ่นดินหรือผิวโลกเองสามารถถูกนำมาใช้เป็นหนึ่งในตัวนำสายส่งของวงจร ซึ่งจะเป็นการประหยัดค่าใช้จ่ายในการติดตั้งตัวนำสายส่งที่เป็นสายรีเทินที่แยกต่างหากไปหนึ่งเส้น
สำหรับวัตถุประสงค์ในการวัด กราวด์ทำหน้าที่เป็นจุดที่มีค่าความดันคงที่ (พอสมควร) ที่สามารถถูกใช้เป็นจุดอ้างอิงสำหรับการวัดแรงดันที่จุดใด ๆ ในวงจรได้ ระบบสายกราวด์ไฟฟ้าควรจะมีความสามารถในการเคลื่อนกระแสที่เหมาะสมในการทำหน้าที่เป็นแรงดันไฟฟ้าระดับอ้างอิงเป็นศูนย์ในทางทฤษฎีวงจรอิเล็กทรอนิกส์ "กราวด์" ในทางอุดมคติมักจะเป็นแหล่งจ่ายประจุหรือแหล่งระบายประจุที่ไม่มีที่สิ้นสุด ที่สามารถดูดซับกระแสได้ไม่จำกัดจำนวนโดยไม่มีการเปลี่ยนแปลงแรงดันที่จุดนั้น ในขณะที่การเชื่อมต่อกับพื้นดินที่แท้จริงมักจะมีความต้านทานเกิดขึ้น ดังนั้นแรงดันของดินที่ใกล้เคียงกับศูนย์จึงไม่สามารถทำได้ แรงดันไฟฟ้ากระจัดกระจายหรือผลกระทบของแรงดันดินจะเกิดขึ้น ซึ่งอาจสร้างการรบกวนในสัญญาณต่าง ๆ หรือถ้าผลกระทบนั้นมีขนาดใหญ่พอ การรบกวนนั้นอาจจะสร้างอันตรายจากการช็อก (อังกฤษ: shock) ไฟฟ้าได้
การใช้คำว่ากราวด์เป็นเรื่องธรรมดาในเครื่องใช้ไฟฟ้าและอิเล็กทรอนิกส์ที่ใชัในอุปกรณ์แบบพกพาเช่นโทรศัพท์มือถือ และเครื่องเล่นสื่อในยานพาหนะที่อาจจะพูดว่ามี "กราวด์" โดยไม่ได้มีการเชื่อมต่อที่เกิดขึ้นจริงกับดินแต่อย่างใด โดยปกติจะเป็นแค่สายไฟตัวนำขนาดใหญ่ที่ต่ออยู่กับ ด้านใดด้านหนึ่งของแหล่งจ่ายไฟ (เช่น "ground plane" ในแผงวงจรพิมพ์) ซึ่งทำหน้าที่เป็น เส้นทางกลับร่วมกันสำหรับกระแสจากชิ้นส่วนต่าง ๆ หลายจุดในวงจร